WORK ลุ้นกำไรไตรมาส 2 สดใส-ทั้งปีโตทะลัก 167% แตะ 425 ลบ.
WORK ลุ้นกำไรไตรมาส 2 สดใส-ทั้งปีโตทะลัก 167% แตะ 425 ลบ.โบรกฯเชียร์ซื้อเคาะเป้า 29.25 บาท
WORK ลุ้นกำไรไตรมาส 2 สดใส-ทั้งปีโตทะลัก 167% แตะ 425 ลบ.โบรกฯเชียร์ซื้อเคาะเป้า 29.25 บาท
20 มิ.ย. 2564

บล.โนมูระ พัฒนสิน ระบุในบทวิเคราะห์วันนี้(15 มิ.ย.2564) บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK  (TP21F 29.25*): S 24.7/24.3 R 26.5/27.0 (Stop Loss: 23.7) ประเมินกำไรสุทธิ ไตรมาส 2/2564 อยู่ที่ 112 ล้านบาท (เติบโตจากกำไร 2 ล้านบาท ในไตรมาส 2/2563, -5% เทียบไตรมาสก่อนหน้า) และคาดกำไรปี 2564 ที่ 425 ล้านบาทโตสูง +167% เทียบช่วงเดียวกันของปีก่อนจากการเติบโตและผลประกอบการที่โดดเด่นของ Workpoint TV และการบริหารต้นทุนและค่าใช้จ่ายได้อย่างมีประสิทธิภาพ
โดย Valuation: ราคาหุ้นซื้อขายที่ PER 21F ที่ 26 เท่า ยังต่ำกว่าค่าเฉลี่ยของกลุ่มสื่อทีวีในอดีตที่ 30 เท่า
ส่วน Catalyst: เม็ดเงินโฆษณาสื่อทีวีเดือน พ.ค. ยังคงเติบโต +35% เทียบช่วงเดียวกันของปีก่อนลดลง -3% เดือนก่อนหน้า ดีกว่าอุตสาหกรรมสื่อโดยรวมที่ +27%เทียบช่วงเดียวกันของปีก่อน, -7% เดือนก่อนหน้า+ ผลการดำเนินงานมีแนวโน้มแข็งแรงกว่าอุตฯ จากรายได้ Workpoint TV เติบโต +11% เทียบช่วงเดียวกันของปีก่อน vs อุตฯ สื่อทีวี -4% เทียบช่วงเดียวกันของปีก่อน